Zrušuje všeobecne záväzné nariadenie č. 2/2006. 
Menené a doplnené všeobecne záväzným nariadením č. 5/2008. 
Menené a doplnené všeobecne záväzným nariadením č. 2/2010. 
Úplné znenie: všeobecne záväzného nariadenie č. 5/2010.

Všeobecne záväzné nariadenie
hlavného mesta Slovenskej republiky Bratislavy
č. 11/2007
z 13. decembra 2007
o dani za užívanie verejného priestranstva

Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a), f) a g) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení zákona Slovenskej národnej rady č. 130/1991 Zb. a § 36 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov ustanovuje:

§ 1
Úvodné ustanovenie

Toto všeobecne záväzné nariadenie (ďalej len „nariadenie“) ustanovuje daň za užívanie verejného priestranstva (ďalej len „daň“), miesta, ktoré sú verejným priestranstvom, osobitné spôsoby užívania verejného priestranstva, sadzby dane, vznik a zánik daňovej povinnosti a správu dane, oznamovaciu povinnosť daňovníka, spôsob vyberania dane a oslobodenie od dane na území hlavného mesta Slovenskej republiky Bratislavy (ďalej len „hlavné mesto“).

§ 2
Predmet dane

(1) Predmetom dane je osobitné užívanie verejného priestranstva.

(2) Verejným priestranstvom na účely tohto nariadenia sú verejnosti prístupné pozemky vo vlastníctve hlavného mesta, miestne komunikácie, ktorými sú všeobecne prístupné a užívané ulice, parkoviská vo vlastníctve hlavného mesta, verejné priestranstvá a námestia, ktoré slúžia miestnej doprave a sú zaradené do siete miestnych komunikácií ako miestne komunikácie I. a II. triedy, prejazdné úseky ciest I. až III. triedy a ich súčasti, chodníky pri týchto úsekoch, cestná zeleň a verejná zeleň.

(3) Verejným priestranstvom na účely tohto nariadenia nie sú pozemky, ktoré hlavné mesto prenajalo podľa osobitného zákona.)

§ 3
Osobitné spôsoby užívania verejného priestranstva

Osobitným spôsobom užívania verejného priestranstva sa rozumie 

a)	umiestnenie zariadenia slúžiaceho na poskytovanie služieb,

b)	vykonávanie rozkopávkových prác na verejných priestranstvách a rozkopávkových prác všetkých vedení,

c)	umiestnenie stavebného zariadenia pre stavby, práce a úpravy,

d)	umiestnenie predajného zariadenia,

e)	umiestnenie zariadenia cirkusu, lunaparku a iných atrakcií,

f)	umiestnenie stavebných a iných materiálov, rôznych predmetov a rôznych zariadení, palív, výkopku a zeminy,

g)	umiestnenie informačných, propagačných a reklamných zariadení,

h)	umiestnenie propagačných, kultúrnych, športových, spoločenských a iných akcií,
i)	umiestnenie zariadení poskytujúcich informácie o kultúrnych, spoločenských a športových akciách,

j)	umiestnenie zariadenia na vykonanie ohňostrojných prác, ak tieto nie sú súčasťou kultúrnych, spoločenských a športových podujatí uskutočňovaných v spolupráci s hlavným mestom alebo mestskými časťami,

k)	trvalé parkovanie vozidla mimo stráženého parkoviska na vyhradenom priestore verejného priestranstva ako parkoviska pre určité vozidlo; takéto vyhradené parkovisko je určené dopravnými značkami.)
§ 4
Daňovník

Daňovníkom je fyzická osoba alebo právnická osoba, ktorá verejné priestranstvo užíva.

§ 5
Základ dane

Základom dane je výmera užívaného verejného priestranstva v m2.

§ 6
Sadzby dane

(1) Sadzba dane za každý aj začatý m2 osobitne užívaného verejného priestranstva a každý aj začatý deň je:

a)	za umiestnenie zariadenia slúžiaceho na poskytovanie služieb, ktorým je

1.	vonkajšie sedenie patriace k prevádzke na Františkánskom námestí, Hlavnom námestí, Hurbanovom námestí, Kamennom námestí, Námestí Ľ. Štúra, Námestí SNP, Mostovej ulici, Obchodnej ulici, Rajskej ulici, Radničnej ulici, Uršulínskej ulici a Župnom námestí
30 Sk,

2.	vonkajšie sedenie patriace k prevádzke na inom verejnom priestranstve ako je uvedené v bode 1, ak ide o verejné priestranstvo v správe hlavného mesta nachádzajúce sa na území mestskej časti Staré Mesto
20 Sk,

3.	vonkajšie sedenie patriace k prevádzke na verejnom priestranstve v správe hlavného mesta nachádzajúcom sa na území mestskej časti Nové Mesto, Ružinov, Petržalka a Karlova Ves
20 Sk,

4.	vonkajšie sedenie patriace k prevádzke na verejnom priestranstve v správe hlavného mesta nachádzajúcom sa na území mestskej časti Dúbravka, Rača, Podunajské Biskupice a Vrakuňa
15 Sk,

5.	vonkajšie sedenie patriace k prevádzke na verejnom priestranstve v správe hlavného mesta nachádzajúcom sa na území mestskej časti Devínska Nová Ves a Lamač
10 Sk,

6.	vonkajšie sedenie patriace k prevádzke na verejnom priestranstve v správe hlavného mesta nachádzajúcom sa na území mestskej časti Devín, Záhorská Bystrica, Vajnory, Jarovce, Rusovce a Čunovo
6 Sk,
7.	brúsenie nožníc, nožov a nástrojov, oprava dáždnikov, oprava a čistenie obuvi, kľúčová služba, telefónna búdka
10 Sk,

b)	za vykonávanie rozkopávkových prác na verejných priestranstvách a rozkopávkových prác všetkých vedení

1.	do 30 dní vrátane	80 Sk,

2.	nad 30 dní	160 Sk,

c)	za umiestnenie stavebného zariadenia pre stavby, práce a úpravy:

1.	zariadenia staveniska na vozovke, chodníkoch a krajniciach prejazdných úsekov ciest I. až III. triedy a ich súčastiach a na miestnych komunikáciách I. a II. triedy

1a.	do 30 dní vrátane	30 Sk,

1b.	nad 30 dní	60 Sk,

2.	zariadenia staveniska na inom verejnom priestranstve ako je uvedené v bode 1
20 Sk,

3.	strojného zariadenia, lešenia bez reklamy, lešenia pri oprave fasády objektov na dobu dlhšiu ako 30 dní, pristavenie motorových vozidiel na stavebné práce a na rozkopávkové práce

3a.	do 30 dní vrátane	40 Sk,

3b.	nad 30 dní	100 Sk,

4.	lešenia, na ktorom je umiestnená reklama	150 Sk,

5.	veľkokapacitného kontajnera na dobu dlhšiu ako 24 hodín	60 Sk,

d)	za umiestnenie predajného zariadenia, ktorým je:

1.	ambulantný predaj alebo stánkový predaj kníh, časopisov, novín, katalógov, kvetín, čečiny, kahancov, drobných umeleckých predmetov, drobných remeselných výrobkov, suvenírov a drobných darčekových predmetov
10 Sk,

2.	predaj jedla a nápojov určených na priamu konzumáciu na mieste, predaj občerstvenia, nealkoholických nápojov, predaj sezónnych produktov, predaj potravín z chladničiek, balenej zmrzliny, potravinárskych výrobkov, ovocia a zeleniny
40 Sk,

3.	stojan s tovarom pred prevádzkou, predaj obrazov, spotrebných výrobkov textilných, odevných, obuvi, domácich potrieb, elektrotechnických výrobkov, výrobkov spotrebnej elektroniky, kozmetiky, drogistického tovaru, športových potrieb a hračiek, predaj žrebov okamžitých lotérií a žrebových vecných lotérií
60 Sk,

e)	za umiestnenie zariadenia cirkusu, lunaparku a iných atrakcií:

1.	zariadenia cirkusu, lunaparku, kolotočov, artistických produkcií a varietných predstavení
10 Sk,

2.	zariadenia na nakrúcanie filmových a televíznych programov, rôznych spotov a klipov na miestnych komunikáciách I. triedy a cestách I. triedy
400 Sk,

3.	zariadenia na nakrúcanie filmových a televíznych programov, rôznych spotov a klipov na miestnych komunikáciách II. triedy a cestách II. a III. triedy
300 Sk,

4.	zariadenia na nakrúcanie filmových a televíznych programov, rôznych spotov a klipov na ostatnom verejnom priestranstve
200 Sk,

f)	za umiestnenie 

1.	stavebných a iných materiálov, rôznych predmetov a rôznych zariadení na dobu dlhšiu ako 12 hodín
20 Sk,

2.	palív na dobu dlhšiu ako 24 hodín
20 Sk,

3.	výkopku a zeminy na dobu dlhšiu ako 12 hodín
30 Sk,

g)	za umiestnenie informačných, propagačných a reklamných zariadení:

1.	informačných zariadení na Hlavnom námestí, Námestí SNP a Kamennom námestí, ktoré oboznamujú iba o smerovaní k cieľu
20 Sk,

2.	informačných zariadení na inom verejnom priestranstve ako je uvedené v bode 1, ktoré oboznamujú iba o smerovaní k cieľu
10 Sk,

3.	propagačných zariadení na Hlavnom námestí, Námestí SNP a Kamennom námestí, ktorých cieľom je rozširovať idey, smery, ideológie, učenia a myšlienky
40 Sk,

4.	propagačných zariadení na inom verejnom priestranstve ako je uvedené v bode 3, ktorých cieľom je rozširovať idey, smery, ideológie, učenia a myšlienky
30 Sk,

5.	reklamných zariadení na Hlavnom námestí, Námestí SNP a Kamennom námestí, ktoré sprostredkúvajú ponuku najmä služieb, tovarov a iných predmetov s cieľom získať zákazníkov a zisk
180 Sk,

6.	reklamných zariadení na inom verejnom priestranstve ako je uvedené v bode 5, ktoré sprostredkúvajú ponuku najmä služieb, tovarov a iných predmetov s cieľom získať zákazníkov a zisk
150 Sk,

h)	za umiestnenie propagačných, kultúrnych, športových, spoločenských a iných akcií:

1.	propagačných akcií na Hlavnom námestí, Námestí SNP a Kamennom námestí
150 Sk,

2.	propagačných akcií na inom verejnom priestranstve ako je uvedené v bode 1
120 Sk,

3.	kultúrnych akcií a športových akcií na Hlavnom námestí, Námestí SNP a Kamennom námestí
30 Sk,

4.	kultúrnych akcií a športových akcií na inom verejnom priestranstve ako je uvedené v bode 3
20 Sk,

5.	spoločenských a iných akcií na Hlavnom námestí, Námestí SNP a Kamennom námestí
20 Sk,

6.	spoločenských a iných akcií na inom verejnom priestranstve ako je uvedené v bode 5
10 Sk,

7.	iných akcií neuvedených v bode 1 až 6
20 Sk,

i)	za umiestnenie zariadení poskytujúcich informácie o kultúrnych, spoločenských a športových akciách
20 Sk,

j)	za umiestnenie zariadenia na vykonanie ohňostrojných prác, ak tieto nie sú súčasťou kultúrnych, spoločenských a športových podujatí uskutočňovaných v spolupráci s hlavným mestom alebo mestskými časťami
500 Sk,

k)	za trvalé parkovanie vozidla mimo stráženého parkoviska

1.	pre vozidlá právnických osôb a fyzických osôb v mestskej časti

1a.	Staré Mesto	10 Sk,

1b.	Nové Mesto, Ružinov, Petržalka, Karlova Ves	6 Sk,

1c.	Dúbravka, Rača, Podunajské Biskupice, Vrakuňa	3 Sk,

1d.	Devínska Nová Ves, Lamač	2 Sk,

1e.	Devín, Záhorská Bystrica, Vajnory, Jarovce, Rusovce, Čunovo	1 Sk,

1e.	Devín, Záhorská Bystrica, Vajnory, Jarovce, Rusovce, Čunovo	1 Sk,

2.	pre vozidlá taxislužby v mestskej časti

2a.	Staré Mesto	12 Sk,

2b.	Nové Mesto, Ružinov, Petržalka, Karlova Ves	7 Sk,

2c.	Dúbravka, Rača, Podunajské Biskupice, Vrakuňa	4 Sk,

2d.	Devínska Nová Ves, Lamač	3 Sk,

2e.	Devín, Záhorská Bystrica, Vajnory, Jarovce, Rusovce, Čunovo	2 Sk,

3.	pre vozidlá s osobitným označením)
0,50 Sk.

(2) V prípade, že predajné zariadenie podľa odseku 1 písm. d) má zmiešaný predaj, rozhodujúci pre vyrubenie dane je väčšinový sortiment. V prípadoch osobitného užívania verejného priestranstva, ktoré má zmiešaný charakter, rozhodujúci pre vyrubenie dane vzhľadom na členenie podľa odseku 1 je spôsob osobitného užívania verejného priestranstva, ktorý prevažuje.

§ 7
Vznik a zánik daňovej povinnosti a správa dane

(1) Daňová povinnosť vzniká dňom začatia osobitného užívania verejného priestranstva a zaniká dňom skončenia osobitného užívania verejného priestranstva.

(2) Správu dane vykonáva hlavné mesto.

§ 8
Oznamovacia povinnosť daňovníka

(1) Daňovník je povinný oznámiť správcovi dane svoj zámer osobitného užívania verejného priestranstva na tlačive „Oznámenie zámeru osobitného užívania verejného priestranstva“, ktoré je uvedené v prílohe.

(2) Daňovník je povinný oznámiť svoj zámer osobitného užívania verejného priestranstva správcovi dane, najneskôr v deň vzniku daňovej povinnosti.

(3) Osobitné užívanie verejného priestranstva z dôvodu odstránenia poruchy s nebezpečenstvom všeobecného ohrozenia podľa osobitného predpisu) je daňovník povinný oznámiť správcovi dane do troch dní po vydaní rozhodnutia4) príslušného správneho orgánu. 

(4) Daňovník je povinný na požiadanie správcu dane preukázať skutočnú výmeru, dátum skutočného začatia a skončenia osobitného užívania verejného priestranstva záznamom o odovzdaní rozkopávky alebo fotokópiou stavebného denníka v prípade stavebných prác.

§ 9
Spôsob vyberania dane

(1) Správca dane vyrubí daňovníkovi daň platobným výmerom. Vyrubená daň je splatná do 15 dní odo dňa nadobudnutia právoplatnosti platobného výmeru.

(2) Podkladom pre vyrubenie dane je oznámenie daňovníka správcovi dane o zámere užívania verejného priestranstva, vzniku daňovej povinnosti, zániku daňovej povinnosti a o zmenách skutočností rozhodujúcich pre určenie výšky dane na tlačive podľa § 8 ods. 1.

(3) Ak vyrubená daň presiahne 50 000 Sk, správca dane môže určiť v platobnom výmere najviac 4 splátky. Prvá splátka je splatná do 15 dní odo dňa nadobudnutia právoplatnosti platobného výmeru, splatnosť ďalších splátok určí správca dane v platobnom výmere primerane v závislosti od výšky daňovej povinnosti. 

(4) Ak daňová povinnosť zanikne a daňovník oznámi túto skutočnosť správcovi dane do 30 dní odo dňa zániku daňovej povinnosti, správca dane vráti pomernú časť dane za zostávajúce dni, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.

§ 10
Oslobodenie od dane

Od dane sú oslobodené

a)	fyzické osoby a právnické osoby, ktoré osobitne užívajú verejné priestranstvo za účelom propagácie aktivít podporujúcich ochranu životného prostredia, zachovania prírodných, kultúrnych a všeobecne spoločensky uznávaných morálnych hodnôt, podpory zdravia a iných humanitných a verejnoprospešných cieľov a protidrogových kampaní,

b)	fyzické osoby a právnické osoby, ktoré organizujú na verejnom priestranstve kultúrnu akciu alebo športovú akciu bez vstupného alebo akciu, ktorej celý výťažok je určený na charitatívne a verejnoprospešné účely, 

c)	rozpočtové organizácie zriadené hlavným mestom alebo mestskými časťami,

d)	príspevkové organizácie zriadené hlavným mestom alebo mestskými časťami v prípade užívania verejného priestranstva pri všetkých činnostiach vykonávaných pre potreby hlavného mesta alebo mestských časti,

e)	právnické osoby založené hlavným mestom v prípade užívania verejného priestranstva pri všetkých činnostiach súvisiacich so zabezpečovaním prevádzky mestskej hromadnej dopravy a pri organizovaní podujatí alebo akcií pre hlavné mesto alebo pre mestské časti,

f)	hlavné mesto a mestské časti.

§ 11
Konanie

V konaní vo veciach dane sa postupuje podľa osobitného predpisu.)

§ 12
Prechodné ustanovenie

Na dobu osobitného užívania verejného priestranstva do dňa nadobudnutia účinnosti tohto nariadenia, sa pre vyrubenie dane použijú sadzby podľa nariadenia platného do nadobudnutia účinnosti tohto nariadenia. Na dobu osobitného užívania verejného priestranstva odo dňa nadobudnutia účinnosti tohto nariadenia vrátane, sa daň vyrubí spôsobom ustanoveným v tomto nariadení a pre vyrubenie dane sa použijú sadzby dane ustanovené v tomto nariadení.

§ 13
Zrušovacie ustanovenie

Zrušuje sa všeobecne záväzné nariadenie hlavného mesta Slovenskej republiky Bratislavy č. 2/2006 o dani za užívanie verejného priestranstva.

§ 14
Účinnosť

Toto nariadenie nadobúda účinnosť 1. januára 2008. 

Ing. Andrej Ďurkovský
primátor